കേന്ദ്രം ഇനിയും നികുതി കുറയ്ക്കണം: മന്ത്രി ബാലഗോപാല് തിരുവനന്തപുരം: കേന്ദ്രസര്ക്കാര് ഇനിയും ഇന്ധന നികുതി കുറയ്ക്കണമെന്ന് ധനമന്ത്രി കെ.എന്. ബാലഗോപാല് ആവശ്യപ്പെട്ടു. കേരളത്തിന് കുറയ്ക്കാവുന്നത് ചെയ്തിട്ടുണ്ട്. ജനങ്ങളുടെ ബുദ്ധിമുട്ട് അറിയുന്നവരാണ് ഇടത് സര്ക്കാര്. ഇന്ത്യയില് ആകെ പിരിയ്ക്കുന്ന നികുതിയുടെ അഞ്ച് ശതമാനം മാത്രമാണ് സംസ്ഥാനത്തിന് ലഭിക്കുന്നത്. അത് ശരിയായി കിട്ടുകയാണെങ്കില് കേരളത്തിന് 15,000 കോടിയിലേറെ ലഭിക്കണം. അതിനു വേണ്ടിയാണ് കോണ്ഗ്രസ് സമരം നടത്തേണ്ടതെന്നും ചക്രസ്തംഭന സമരത്തെ വിമര്ശിച്ച് ധനമന്ത്രി പറഞ്ഞു. 56 ലക്ഷം പേര്ക്ക്1600 രൂപ പെന്ഷന് നല്കുന്നു സംസ്ഥാനത്ത് 56 ലക്ഷം പേര്ക്ക് എല്ലാ മാസവും 1600 രൂപ വീതം പെന്ഷന് നല്കുന്നുണ്ടെന്ന് മന്ത്രി കെ.എന്. ബാലഗോപാല് നിയമസഭയില് അറിയിച്ചു. ഇതിനായി ശരാശരി 856 കോടി രൂപ പ്രതിമാസം സര്ക്കാര് ചെലവാക്കുന്നുണ്ട്. അനര്ഹര് പെന്ഷന് കൈപ്പറ്റുന്നതു തടയാന് നിര്ബന്ധമാക്കിയ മസ്റ്ററിംഗ് കുറേയേറെ പേര് പൂര്ത്തിയാക്കാനുണ്ട്. ഇവര്ക്ക് ഇനിയും അവസരം നല്കുന്ന കാര്യം പരിശോധിച്ച് വരികയാണ്. തുടര്ച്ചയായുണ്ടായ പ്രകൃതി ദുരന്തങ്ങള് സംസ്ഥാനത്തിന്റെ വിഭവ സമാഹരണ ശേഷിയെ പ്രതികൂലമായി ബാധിച്ചിട്ടുണ്ട്. കേന്ദ്ര സര്ക്കാരിന്റെ വികല നയങ്ങള് സംസ്ഥാനത്തിന്റെ സാമ്ബത്തിക ഞെരുക്കം രൂക്ഷമാക്കുന്നുണ്ട്. കൊവിഡ് പ്രതിരോധത്തില് സംസ്ഥാനങ്ങള്ക്ക് അര്ഹതയുള്ള സാമ്ബത്തിക സഹായം നല്കുന്നതില് കേന്ദ്ര സര്ക്കാര് തുടരുന്ന നിസംഗതയും സംസ്ഥാനത്തിന്റെ സാമ്ബത്തികാവസ്ഥയെ ബാധിച്ചിട്ടുണ്ടെന്നും മന്ത്രി അറിയിച്ചു.